b'\n_START_ARTICLE_\nDanmarks P\xc3\xa6dagogiske Universitetsskole (DPU)\n_START_SECTION_\nHistorie\n_START_PARAGRAPH_\nDanmarks L\xc3\xa6rerh\xc3\xb8jskole fungerede som uddannelsesinstitution indtil 2000. Uddannelsen var rettet til studerende fra Danmark, herunder F\xc3\xa6r\xc3\xb8erne og Gr\xc3\xb8nland._NEWLINE_Danmark P\xc3\xa6dagogiske Universitetsskole blev oprettet i juli 2000 ved at fusionere Danmarks L\xc3\xa6rerh\xc3\xb8jskole, Danmarks P\xc3\xa6dagogiske Institut, Danmarks P\xc3\xa6dagogh\xc3\xb8jskole og Center for Teknologist\xc3\xb8ttet Undervisning. I forbindelse med universitetsreformen 1. juni 2007 blev den dav\xc3\xa6rende Danmarks P\xc3\xa6dagogiske Universitetsskole en del af Aarhus Universitet og fik status af institut. I 2011 skiftede instituttet navn til Institut for Uddannelse og P\xc3\xa6dagogik (DPU) ved Aarhus Universitet. I 2015 skiftede instituttet igen navn, denne gang til Danmarks institut for P\xc3\xa6dagogik og Uddannelse, der igen gjorde det muligt at forkorte navnet til DPU.'